અરવલ્લી જિલ્લાના મોડાસા તાલુકાના ૧૧ ગામ કડવા પાટીદાર સમાજની મોડાસા સ્થિત સમાજવાડી ખાતે કાર્યરત જિલ્લા ભાજપ કાર્યાલયને પાટીદાર આંદોલન સમિતિ દ્વારા વારંવાર લેખિત અને મૌખિકમાં ખાલી કરી દેવા જણાવવા છતાં જિલ્લા ભાજપ કાર્યાલયના હોદ્દેદારો દ્વારા ખાલી કરી દેવા અનેક વખત મહોલત માગ્યા પછી પણ ખાલી ના કરાતા અરવલ્લી જિલ્લા પાસ કન્વીનર અને પાટીદાર યુવાનો આકરાપાણીએ થતા આજરોજ સરદાર પટેલ જન્મજયંતિ નિમિત્તે જિલ્લા ભાજપ કાર્યાલય ખાતે મોટી સંખ્યામાં પહોંચી હલ્લાબોલ કરી કાર્યાલય પર સરદાર પટેલ અને હાર્દિક પટેલની છબી લગાવી ફૂલહાર કરી જય સરદાર જય પાટીદારના નારા લગાવી કાર્યાલય પર ઉપસ્થિત ભાજપના હોદ્દેદારોને જિલ્લા ભાજપ કાર્યાલય ર૪ કલાકની અંદર ખાલી કરી દેવા અલ્ટીમેટમ આપી સમાજવાડી ખાલી નહીં કરાય તો કાર્યાલય પર ઉપવાસ આંદોલન સાથે આત્મવિલોપનની ચીમકી ઉચ્ચારાતા જિલ્લા ભાજપના અગ્રણીઓમાં હડકંપ મચ્યો હતો.